en en en en pl en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt gl es en pl gl tr it gl gl gl it gl gl gl gl gl gl gl gl gl es fr gl fr gl sv es sv gl sv gl fr es gl gl es gl es gl gl gl es es es es es es gl gl pt gl gl gl gl gl gl gl gl gl gl gl gl gl gl gl gl es gl ca es es es es es es es es en es gl es fi es fr es ca es es es es es es es es es es es fr es gl it es ca pt en ca it en es es es es es es es es es es gl gl pt es es es ca en es gl es es es en es pt war gl es es es es ca es es es es es es es es pt es es es es gl es es es es tl es es es sk es gl es es es pt gl es es gl es es es es es es es gl it es pt es es es es es gl es gl es es es it es es gl es gl it pt fi gl gl es es es it en nl gl es it es es gl gl gl es it ast it lt es pt el it war fr en gl pt es de en es en pt es gl es pt es es gl pt pt cy it gl gl gl en gl hbs_lat en it es it pt en es pt fr fr es it es gl pt en hu es de eo es gl pt es gl es es gl it es en en es gl gl gl it gl id en es gl gl ceb en es eo ceb es en ca gl fr gl en es ru pt de en it es la es eo pt es pt fr gl sv pt gl cs de es pt en gl es pt en en lt it en es es pt it nl pt es en it gl gl gl gl gl gl gl gl gl en gl gl pt es es en lt en en en en gl tr it gl gl hbs_lat gl gl es es sv th gl gl gl gl gl uk gl gl gl gl pt gl gl nl pt gl gl gl gl gl gl lt gl
O festival – FIOT Carballo
Hit enter to search or ESC to close
Gala de presentación de FIOT
Escola do Espectador nas Ondas
twitter facebook youtube instagram tiktok
O Festival Internacional Outono de Teatro (FIOT) é un festival que ofrece un programa comprometido coas artes escénicas e cos proxectos de máis prestixio do teatro actual. Está organizado pola Asociación Cultural Telón e Aparte e conta coa colaboración do Concello de Carballo.
Pola súa traxectoria, a calidade da programación, a variedade das propostas de intermediación cultural que ofrece e a súa proxección, o FIOT sitúase como un dos festivais máis importantes de Galicia e referente cultural durante o outono: un mes enteiro de programación, con máis de 35 espectáculos e ducias de actividades paralelas, converten a Carballo na capital das artes escénicas do país.
Dende hai xa 31 anos, o FIOT amosa en Carballo o traballo de compañías de referencia e de creadores emerxentes. Pero, sobre todo, o festival procura atraer novos públicos ao teatro. Así, fiel á súa vocación, na súa 31ª edición, o FIOT convida aos espectadores a gozar, desde as súas butacas, e ser cómplices dos creadores cunha visión activa e crítica, comprometida e comprensiva, imaxinativa e divertida.
#VocesFIOT son as voces singulares, as das compañías e creadores que buscan e reivindican unha identidade característica e propia, que exploran unha linguaxe artística que as identifica, que teñen a cobiza de atopar outras canles de comunicación co público. Con este lema, reivindicamos a ambición do Festival Internacional Outono de Teatro de atopalas, de visibilizalas e de construír con elas, xunto a elas, o noso discurso.
Hai anos que emprendemos con ousadía esta pescuda e nesta 31 edición a proposta pon a énfase nas novas dramaturxias con personalidade e, á vez, na riqueza da súa diversidade, a mesma coa que intentamos vertebrar a oferta no Outono de Teatro e coa que temos a vontade de chegar a todos os espectadores. Por iso, as tonalidades e timbres das voces transitan por ámbitos como o teatro de texto, o humor, o teatro documental, o musical, a creación colectiva, o teatro de obxectos, o físico, o clown, o máis íntimo, a cultura dixital, a autoficción, o teatro social, a performance, a investigación, a comedia, o circo, a participación, a narración… O programa é tamén unha oportunidade para percorrer a completa panorámica das artes escénicas na actualidade e contaxiarse coa súa vitalidade.
#Voces con memoria. Coma sempre, eliximos un concepto que transcorre por gran parte das obras para propoñer un tema de reflexión que nos acompañe: a memoria, facer memoria como unha reflexión sobre o vivido e tamén para explicar o que somos, a nosa identidade; reconstruír os relatos individuais e colectivos, conscientes de que a memoria radica sobre todo no corazón e que o recordo permítese moitas licencias, con omisións ou esaxeracións.
Facer memoria é tamén unha constante na propia construción do festival e non podíamos deixar de lembrar ao querido Pedro Brandariz, unha voz que narra que nos acompañou con agarimo e á que dedicamos esta Rúa dos Contos.
#Voces silenciadas, como a da muller ou a da mocidade, ocupan un espazo por dereito propio desde que o Outono de Teatro decidiu comprometerse con ambos colectivos para facer que estas realidades teñan sempre eco no programa, enriquecéndonos como proxecto cultural.
Agora sumamos outro compromiso. O espírito do FIOT sempre estivo en concordancia cos principios da sustentabilidade pero, nestes tempos, é imprescindible formar parte deste pacto social que se concreta coa Axenda 2030. Incorporamos esta meta e empezamos este camiño ampliando a accesibilidade do festival co inicio de actividades de inclusión.
E o FIOT segue a expandirse máis alá do teatro con múltiples actividades que integran a numerosos colectivos. É un dos distintivos principais da nosa identidade, co que estamos orgullosos de ir contaxiando a outras citas teatrais. No noso medrar honesto e firme, dámoslle forma a un novo formato que recolle vellas inquedanzas: Onda FIOT, o espazo para facer accesibles as nosas singulares iniciativas de teatro sonoro. Animámoste a que descubras esta Voz FIOT na web do festival.
No 31 FIOT tamén atoparemos voces que descobren, voces transgresoras, voces que comparten, voces que loitan, voces que fan rir, voces novas, voces que aman, voces que berran, voces miúdas, voces que curan, voces que namoran… E todas elas collen no FIOT.
Pero hai unhas voces imprescindibles das que temos moito garbo. As #voces apaixonadas. Nelas resoa a voz das fioteiras e fioteiros, o mellor público do mundo, que confía e que nos sostén incondicionalmente, medrando a canda nós; as voces das institucións e entidades que comprenden o proxecto e nos acompañan con firmeza; as dos voluntarios que aportan toda a ilusión; e tamén –permitídenolo-, as voces dun comprometido equipo de traballo. Tomando prestado o nome dunha das obras que presentamos, a vontade de todas elas de crer no FIOT é o que nós converte no festival máis grande de Galicia. No corazón do teatro de Galicia.
compañías internacionais (Italia e Arxentina)
comunidades autónomas (Galicia, Illas Baleares, Navarra, País Vasco, Madrid, Castela e León, Comunidade Valenciana e Cataluña)
Consulta no mapa os espazos que acollen este #FIOT31.
O FIOT é un festival organizado pola Asociación Cultural Telón e Aparte e o Concello de Carballo.
DIRECCIÓN: Alberto Sueiro Pastoriza, presidente da A.C. Telón e Aparte.
CONCELLEIRO DE CULTURA: Marcos Trigo Facal.
DIRECCIÓN ARTÍSTICA E COORDINACIÓN: María del Carmen Castro Pombo.
ADXUNTA DIRECCIÓN ARTÍSTICA, PRODUCIÓN E FORMACIÓN DE PÚBLICOS: María José Martínez Veira.
ADMINISTRACIÓN E XESTIÓN FINANCIEIRA: Yolanda Abelenda Pardiñas.
COORDINACIÓN DE ACTIVIDADES PARALELAS: Xiana Márquez Antelo.
RÚA DOS CONTOS: José Antonio Rodríguez Lista e Javier Varela Golán.
COORDINACIÓN DE VOLUNTARIADO: Nuria Cortés Bernárdez.
AUXILIAR DE PRODUCIÓN: Yolanda Antelo Cameán.
COORDINACIÓN CERTAME MICROESCENAS: Alba Bermúdez Iglesias.
DESEÑO DO CARTEL E PROGRAMA: Gendestudio.
COMUNICACIÓN E PRENSA: The Office Comunicación.
CONTABILIDADE E CONTROL EXTERNO: Alea Asesores.
Tres décadas creando teatro
O festival nace en 1992 como espazo para ofrecer unha programación de teatro de calidade na comarca de Bergantiños e impulsar unha estrutura creativa arredor das artes escénicas na zona. Desde entón, FIOT é un lugar de encontro entre artistas, compañías e programadores, e aposta por estimular a creación e o traballo en rede tanto a través da oferta de espazos para residencias artísticas como da implicación, do propio festival, na produción de novos espectáculos, fundamentalmente de compañías galegas.
Esta implicación directa coa creación comezou en 2010 coa coprodución de Un cranio furado (A skull in Connemara), da compañía Producións Teatrais Excéntricas, continuou no 2012 con O método Gronhölm, de Talía Teatro, e no 2013 con Symon Pédícrí, de Diego Anido.
Na 25ª edición do FIOT estreouse O tolleito de Inishmann, de Contraproducións, o éxito teatral da tempada. Nestes últimos anos FIOT participou na produción de Muiñada, de Galeatro; La última cena, de Atresbandes e Reckless Sleepers; Papar sen cancelas, de Culturactiva; e Fillos do sol, de Contraproducións.
Tras un 2020 de FIOT “En pausa” debido á pandemia, e no que producimos a primeira edición do FIOT Fónico, no 2021 FIOT celebrou o seu 30º aniversario de teatro con maiúsculas e outorgando todo o protagonismo ao corazón do festival: o seu público.
Este ano, temos a sorte de participar como co-produtores en dous espectáculos, de compañías moi especiais para nós:
– Pirolíticos de Mofa e Befa, dúo entrañable formado por dous dos nosos Xograres, Victor Mosqueira e Evaristo Calvo, esta vez dirixidos por tres mulleres.
– Wombo Combo de Galeatro, primeira compañía de teatro profesional carballesa que volve a ofrecer en primicia o seu novo espectáculo para público familiar.
A estas dúas estreas absolutas, que ademais farán residencia artística e técnica no Pazo da Cultura, hai que sumar a residencia dunha compañía moi querida polo FIOT: a catalá Titzina Teatro, co seu novo espectáculo Búho.
O FIOT segue potenciando as relacións cos distintos colectivos do mundo teatral acollendo diversas actividades ao longo do Festival, como as Xornadas Profesionais Escena Galega 2022 da Asociación Galega de Empresas de Artes Escénicas; o III Encontro do Colectivo NOGA, que baixo o paraugas do FIOT, realizarán dúas xornadas de encontro e traballo na que se celebrará a Asemblea Constituínte da asociación; ou o work in progress do espectáculo ¿Podemos hablar de Caetano?, de Natalia Fernandes, froito da residencia artística realizada no Pazo da Cultura a través da colaboración co programa Residencias Paraíso impulsado por RPM.
Ademais, o Certame de Micro-Escenas M² convocado pola AC Telón e Aparte é un dos piares do apoio á creación, xa que con el pretendemos detectar e facer visibles a creadores emerxentes que investigan novos formatos e espazos de teatro.
Ao longo das súas 31 edicións, FIOT contou coa participación das compañías máis relevantes de Galicia e España, ademais do ámbito internacional, dando así cabida a numerosas disciplinas, novas linguaxes, xéneros e formatos, ademais de ofrecer estreas de espectáculos absolutos ou no país.
Perto de 300 compañías presentaron os seus traballos no FIOT, das cales preto de 150 fixeron o propio na Rúa dos Contos, o ciclo de narración oral, pioneiro en Galicia, que este 2021 celebra a súa 23ª edición.
Unha mostra das importantes compañías españolas e galegas que participaron na programación é a seguinte:
Producciones Teatrales Contemporáneas (Madrid)
Teatro de la Abadía (Madrid)
Ur Teatro (País Vasco)
Rafael Álvarez “El Brujo” (Andalucía)
La Pavana Companyia Teatral (Valencia)
Teatro de Malta (Castela-A Mancha)
Teatro del Temple (Aragón)
Zanguango teatro (País Vasco)
Teatro del Noctámbulo (Extremadura)
Ángel Ruíz e Mariano Martín (Madrid)
Al Suroeste teatro (Castela–A Mancha)
Lavi e Bel (Andalucía)
Ados Teatroa (País Vasco)
La Compañía de Miguel Narros (Madrid)
Mr. Kubik Produciones (Madrid)
El Óbolo Producciones (Madrid)
Juanjo Seoane Producciones (Madrid)
La Machina Teatro (Cantabria)
La Cocina (País Vasco)
Kulunka Teatro (País Vasco)
Setze Fetges Associats (Cataluña)
Cirk abaut it (Castela e León)
Compañía Manolo Álcántara (Cataluña)
Pez Limbo (País Vasco)
La Casa de la Portera (Madrid)
Teatro de la Ciudad (Madrid)
El Pont Flotant (Valencia)
Farrés Brothers i Cía (Cataluña)
La Teta Calva Producciones (Valencia)
Los números imaginarios (Madrid)
La Trócola Circ (C. Valenciana)
La Joven Compañía (Madrid)
Cair Circo (País Vasco)
El Pavón Teatro Kamikaze (Madrid)
Maintomano (Castela e León)
El sol de York (Madrid)
Jean Philippe Kikolas (Castela e León)
El Patio Teatro (La Rioja)
Nueve de Nueve Teatro (Madrid)
Producións Teatrais Excéntricas (Galicia)
Teatro do Atlántico (Galicia)
Teatro do Morcego (Galicia)
Teatro do Aquí (Galicia)
Teatro do Noroeste (Galicia)
Teatro de Ningures (Galicia)
Centro Dramático Galego (Galicia)
Lusco e Fusco (Galicia)
A vela circo (Galicia)
La gata japonesa (Madrid)
Entre as compañías internacionais destacan:
Teatro de los Andes (Bolivia)
Compañía do Chapitô (Portugal)
Shakespeare Women Company (Lisboa)
Avner The Excentric (EEUU)
El viaje inmóvil (Chile)
Teatro delle Ariette (Italia)
Compañía Joâo García Miguel (Lisboa)
Teatro Timbre 4 (Arxentina)
Teatro de Marionetas de Porto (Portugal)
Grupo Actoral 80 (Venezuela)
La Mona Ilustre (Chile)
Reckless Sleepers (Reino Unido)
Manoliño Nguema (Guinea Ecuatorial)
Theatre National de Bruxelles (Bélxica)
Na Rúa dos Contos atopamos todos os nomes relevantes neste xénero no que somos pioneiros (despois de 22 edicións) e moitos dos artistas que iniciaron o seu traballo neste ciclo e que hoxe forman parte indubidable do mesmo:
Carlos Santiago – Los Modernos
Os dous de sempre
Os regueifeiros de Xornes
…A Rúa dos Contos foi e é un espazo onde presentar, e mesmo “probar” as súas propostas.
A evolución deste ciclo que ten lugar principalmente en locais de hostalería da cidade, desde pubs, tascas ou cafeterías a restaurantes, impulsou a incorporación doutras propostas escénicas como o cabaret, maxia, circo, a improvisación teatral, o teatro musical ou de variedades ou outros espectáculos novidosos de pequeno formato, sempre cun carácter distendido, humorístico e “gamberro” que diversificaron este ciclo. Tamén neste caso a Rúa dos Contos é un ámbito para acoller estreas ou preestreas. Nestes anos pasaron polos múltiples locais que se implican cada ano nomes como:
Davide Salvado & Pepa Yáñez
Fabulosos Cubatas de Fockin Brothers
Os fillos do Extramonio
Pez en Raya – Joan Estrader
Premios ao compromiso do FIOT coas artes escénicas
Ao longo da nosa traxectoria, diversos recoñecementos acreditan o intenso traballo do FIOT para achegar as artes escénicas do século XXI á cidadanía e como unha das iniciativas teatrais do noroeste peninsular máis relevantes na actualidade.
Premio da Cultura Galega 2018 no ámbito das artes escénicas
Galardón outorgado pola Xunta de Galicia que distingue a excelencia no traballo e na proxección da construción cultural de Galicia. O premio recoñece ao FIOT como un dos festivais máis importantes do territorio e como “referente na difusión e visualización das artes escénicas”.
Premio Galego do Ano 2018
Concedido polo Padroado Fogar de Bergantiños e outorgado polas entidades sociais, deportivas e culturais da comarca de Bergantiños, o que supón o recoñecemento da contorna máis próxima.
Recoñecemento como boa práctica para a xestión cultural
Certificado pola Deputación da Coruña coa colaboración da Asociación Galega de Xestión Cultural (AGXC).
AVISO LEGAL POLÍTICA DE COOKIES PROTECCIÓN DE DATOS ACCESIBILIDADE
ANTERIORES EDICIÓNS: 2021 · 2020 · 2019
© FIOT Carballo 2022
Made with by QM for The Office
Gala de presentación de FIOT
Que é Onda FIOT?
Concurso de Teatro Lido
Escola do Espectador nas Ondas